Θέμα: Όντως, κανένα σπίτι στα χέρια τραπεζίτη; - Ερωτήσεις 2017 - Νίκος Ι. Νικολόπουλος Βουλευτής Αχαϊας\nΤα Ειρηνοδικεία υφίστανται πιέσεις που μετατρέπουν το πρώτο συνθετικό της ονομασίας τους σε οξύμωρο. Ειδικά στην Αθήνα εγένετο «πόλεμος»!\nΓια να αποδειχθεί μάλιστα ότι δεν προτίθεται να εκφυλιστεί, κάθε φορά που επίκεινται ενδείξεις εξελίξεων, οι αντιδρώντες πυκνώνουν: Διαθέτουν εφεδρείες που ανταποκρίνονται με προθυμία.\nΑλλά θα πρέπει φυσιολογικά να συμφωνούμε ότι η ρύθμιση του ζητήματος δεν μπορεί να εναποτίθεται στη φυσική ρώμη των κοινωνικών ομάδων, ούτε στην κατασταλτική ικανότητα των αρχών: Πολιτεία και κοινωνία καταλήγουν σε μια απόφαση που συνδυάζει ορθολογισμό, ρεαλισμό και κοινωνική ευαισθησία, και η απόφαση αυτή εφαρμόζεται.\nΣτις μέρες μας, βέβαια, οι «δικαιότερες δυνατές» αποφάσεις δεν μπορούν να είναι απαραιτήτως και δίκαιες. Νόμοι και διατάξεις συντάσσονται υπό το βάρος της κρίσης, υπό τη στενότητα των πόρων, αλλά και υπό την εποπτεία των δανειστών.\nΗ κυβέρνηση διαβεβαιώνει ότι ισχύει η δέσμευσή της, που έχει αποτυπωθεί με το εμβληματικό και απόλυτο σύνθημα «κανένα σπίτι στα χέρια τραπεζίτη».\nΤην ίδια στιγμή όμως ο κυβερνητικός εκπρόσωπος, διαβεβαιώνοντας ότι «καμία λαϊκή κατοικία» δεν θα χαθεί, αναγνώρισε ότι υπάρχει «διπλή ανάγκη, αφενός για βέλτιστη λειτουργία του τραπεζικού συστήματος, αφετέρου για την πολύ μεγάλη προσπάθεια για προστασία της λαϊκής κατοικίας».\nΕπειδή, οι διατυπώσεις αυτές απέχουν από το να θεωρηθούν εγγυήσεις για απόλυτη ισχύ των δεσμεύσεων. Η κυβέρνηση ξέρει ότι απέναντι στους θεσμούς, κανείς δεν μπορεί να κάνει ό,τι θέλει, αν δεν τεκμηριώνεται οικονομικά. Μένει να δούμε σε τι ύψος μπορεί να φτάσει η «πολύ μεγάλη προσπάθεια».\nΠαρά το γεγονός ότι το ζήτημα της κατοικίας αποτελεί «τα άγια των αγίων» της Ελληνικής κοινωνίας, εντούτοις οι τράπεζες φέρονται αποφασισμένες να αγοράσουν οι ίδιες έως και το 70% των ακινήτων που θα βγουν στο σφυρί το προσεχές διάστημα.\nΟ στόχος είναι διπλός: να περάσει το μήνυμα της επανεκκίνησης των πλειστηριασμών μετά από 9 χρόνια «παγώματος», αλλά και να αποτραπεί ένα νέο σπιράλ καθόδου των τιμών των ακινήτων.\nΗ πρώτη είναι ότι οι πλειστηριασμοί αφορούν στους στρατηγικούς κακοπληρωτές. Αν δηλαδή κάποιος όλα αυτά τα χρόνια δεν έκανε απολύτως καμία κίνηση έναντι της τράπεζας προκειμένου να ρυθμίσει τις οφειλές ή τις δόσεις του δανείου του ή δεν χρησιμοποίησε κανένα προβλεπόμενο μηχανισμό (π.χ. νόμος Κατσέλη, εξωδικαστικός συμβιβασμός κ.τλ.) τότε πράγματι δεν έχει καμία προστασία.\nΗ δεύτερη αλήθεια αφορά στο άτυπο moratorium μεταξύ κυβέρνησης και τραπεζών, ότι δεν θα γίνονται πλειστηριασμοί για ακίνητα κάτω των 300.000 ευρώ. Το όριο αυτό είναι πλασματικό, δεν προκύπτει από καμία συμφωνία είναι όμως κρίσιμο προκειμένου η χώρα να μην μπει σε νέο σπιράλ αστάθειας.\n1. Σε τι ύψος μπορεί να φτάσει η «πολύ μεγάλη προσπάθεια» για προστασία της λαϊκής κατοικίας, όπως είπε ο κυβερνητικός εκπρόσωπος και συγκεκριμένα θα ζητήσουν οι ερωτώμενοι Υπουργοί να δοθεί το δικαίωμα οι οφειλέτες να εξαγοράζουν το δάνειό τους σε κλάσμα της αξίας του, αντίστοιχο της αξίας στην οποία θα βγαίνει σε πλειστηριασμό, αλλά και απαίτηση για άμεση και τελεσίδικη εκπλειστηρίαση των ακινήτων εκείνων που επί χρόνια παριστάνουν τους «έξυπνους» και τους «μάγκες», όταν πολλοί άλλοι πολίτες πλήρωναν τις οφειλές τους, παρά την οικονομική κρίση και τα ψαλιδισμένα έσοδά τους;\n2. Θα απαιτήσουν οι συναρμόδιοι Υπουργοί από τις ανακεφαλαιοποιημένες με δημόσιο χρήμα τράπεζες να διαχωρίσουν την «ήρα από το στάρι»; Δηλαδή, τα μικρομεσαία από τα πανάκριβα ακίνητα και τους αδύναμους οφειλέτες από τους μπαταχτσήδες;


ΟΙ ΜΑΖΙΚΕΣ ΕΜΦΑΝΙΣΕΙΣ Α.Τ.Ι.Α. ΤΟΥ ΤΕΛΕΥΤΑΙΟΥ 15ΘΗΜΕΡΟΥ, ΣΤΗΝ ΕΛΕΥΘΕΡΗ ΩΡΑ ΠΟΥ ΚΥΚΛΟΦΟΡΕΙ!\nΌλη η ραγδαία αύξηση των Α.Τ.Ι.Α. στον ελληνικό ουρανό των τελευταίων ημερών, όλα τα απίστευτα περιστατικά που διαβάσατε στο διαδίκτυο (τα οποία για ακόμα μία φορά δεν συγκίνησαν την ελληνική τηλεόραση) και πολλές ακόμα αναφορές που δεν διαβάσατε, παρουσιάζονται σε ένα έκτακτο άρθρο του ερευνητή Χάρη Κουτσιαύτη, στην εφημερίδα Ελεύθερη Ώρα, αυτό το Σάββατο 16 Ιουνίου 2016. Πόσο μαζικές θεωρούνται αυτές οι καταγραφές σε παγκόσμιο επίπεδο; Ποιο το σύνολο των αναφορών από τις 31 Μαΐου έως σήμερα; Ποιο το αναλυτικό πόρισμα του ερευνητή και ποιες λογικές ερμηνείες αποκλείονται σε κάθε περίπτωση;\nΜην χάσει κανείς το σημερινό φύλλο! Στα περίπτερα όλης της Ελλάδας...


Με ήρωα Ματσιούλις κέρδισε η ΑΕΚ τον Ιωνικό | Jumpshot.gr\nΜε αρκετές απουσίες παρατάχθηκε η ΑΕΚ στην φιλική αναμέτρηση έναντια Ιωνικό όπου με ήρωα τον Γιόνας Ματσιούλις επικράτησε με 87-84.\nΈπειτα από τον φιλικό αγώνα ενάντια στον ΠΑΟΚ η Ένωση έδωσε και άλλο παιχνίδι αυτή την φορά ενάντια στον Ιωνικό Νίκαιας.\nΟι απουσίες για την ΑΕΚ ήταν αρκετές καθώς δεν αγωνίστηκαν οι Λάνγκφορντ, Ζήσης, Σλότερ και Γιάνκοβιτς.\nΑπό την μεριά της «βασίλισσας» ξεχώρισε ο Γιόνας Ματσιούλις με 18 πόντους. Μάλιστα ο λιθουανός είναι αυτός που έδωσε και την νίκη στην ομάδα του με έναν σουτ τριών πόντων στο τέλος.\nΑπό την μεριά του Ιωνικού ξεχώρισε με την εμφάνιση του ο Βασίλης Τολιολόπουλος με 23 πόντους αλλά και ο αμερικανός Ζάισλοφτ με 15π.


Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ;\nΕίμαι μαμά! » Είμαι έγκυος! » Μήπως είμαι έγκυος; » Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ;\n1 Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:13 am\nΧριστος Ανεστη σε ολο το κοσμο...να ειμαστε ολοι καλα...ρε κοριτσια απευθυνομαι στις εγκυμονουσες και στις πλεον μανουλες....αν μεινεις εγκυος τον μαιο....ποτε θα εμφανιστουν οι αναγουλες..εμετοι....κλπ κλπ...;;; ειναι παντα σε ολες τις εγκυμοσυνες το ιδιο; μπορεις να το αντιμετωπισεις με καποιους φυσικους τροπους.;;;..οταν μια γυναικα εχει αγχος μπορει να παρει καποιο ηρεμιστικο...εννοειται σε συννενοησει με τον γυναικολογο...αλλα υπαρχει; γιατι εννοειται οτι εχεις αγχος στην περιοδο της εγκυμοσυνης...τι γινεται ομως οταν εισαι ηδη αγχωτικος τυπος..;;; σας κουρασα το ξερω αλλα αν μπορειτε help\n2 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:22 am\ntry 30 έγραψε: Χριστος Ανεστη σε ολο το κοσμο...να ειμαστε ολοι καλα...ρε κοριτσια απευθυνομαι στις εγκυμονουσες και στις πλεον μανουλες....αν μεινεις εγκυος τον μαιο....ποτε θα εμφανιστουν οι αναγουλες..εμετοι....κλπ κλπ...;;; ειναι παντα σε ολες τις εγκυμοσυνες το ιδιο; μπορεις να το αντιμετωπισεις με καποιους φυσικους τροπους.;;;..οταν μια γυναικα εχει αγχος μπορει να παρει καποιο ηρεμιστικο...εννοειται σε συννενοησει με τον γυναικολογο...αλλα υπαρχει; γιατι εννοειται οτι εχεις αγχος στην περιοδο της εγκυμοσυνης...τι γινεται ομως οταν εισαι ηδη αγχωτικος τυπος..;;; σας κουρασα το ξερω αλλα αν μπορειτε help\nΟι ζαλάδες και οι ναυτίες δεν είναι στανταρ σε όλες, άλλες έχουν ναυτία από την πρώτη μέρα και άλλες καθόλου (ανάμεσά τους κι εγώ). Σε άλλες σταματάει στο 2ο τρίμηνο και σε άλλες απλά συνεχίζει μέχρι το τέλος, σε άλλες είναι μόνο πρωί και σε άλλες όλη μέρα.\nΤο άγχος καλό είναι να μάθουμε να το ρυθμίζουμε αλλιώς, κάνοντας τάι τσι, αναπνοές, διαλογισμό, προσευχή, ό,τι βοηθαει τον καθένα τέλος πάντων.\n3 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:26 am\nτο ται τσι τι ακριβως ειναι; οταν εννοεις 2 τριμηνο εννοεις 6 μηνων εγκυος...;;; πως την παλευεις ρε παιδι μου αλλιως;;;\n4 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:30 am\ntry 30 έγραψε: το ται τσι τι ακριβως ειναι; οταν εννοεις 2 τριμηνο εννοεις 6 μηνων εγκυος...;;; πως την παλευεις ρε παιδι μου αλλιως;;;\nΕίναι κάτι κινέζικες ασκήσεις, δεν ξέρω λεπτομέρειες, η μάνατζέρ μου μου το είχε προτείνει. Το 2ο τρίμηνο ξεκινάει από τον 4ο.\nΘα εκπλαγείς με το πόσες γυναίκες δεν έχουν καθόλου ναυτίες πάντως.\n5 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:34 am\nμακαρι ρε κοριτσακι μου..μακαρι...αν και ακουσα οτι και το λεμονι κανει καλο...παιρνεις μια φλουδα και την γλυφεις λεει και μειωνεται η αναγουλα...τι να πω...μακαρι να ειναι ετσι...\n6 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:47 am\nΕγώ δεν είχα την παραμικρή ναυτία ως τώρα και μάλλον δεν θα έχω από δω και πέρα.\nΤο ίδιο και η μαμά μου και στα 2 παιδιά, το ίδιο και η κολλητή μου που γέννησε πέρσυ.\nΑπλά δε μου άρεσαν κάποιες μυρωδιές αλλά τίποτα περισσότερο.\n7 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 3:48 am\nσε ποιο μηνα εισαι;\n8 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 4:02 am\nΜπαίνω στον 4ο.\n9 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 4:06 am\nμε το καλο σου ευχομαι....απλα επειδη ποτε δεν ξερω αν θα ειμαι απο τις τυχερες χωρις εμετους και τετοια...περιπου αν μεινω τωρα εγκυος ποτε θα ξεκινησουν αν ειναι να ξεκινησουν οι εμετοι...κατευθειαν; ή απο την 6 εβδομαδα που διαβαζω οτι γινεται\n10 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 4:59 am\nΜια συμβουλή, μην προσπαθείς να τα προγραμματίσεις αυτά τα πράγματα...δεν μας κάθονται πάντα όπως θέλουμε.\nΜπορεί να προγραμματίσεις να κάνεις προσπάθειες με βάση το πότε θα ξεκινήσουν οι ναυτίες και το μωράκι να μην κάτσει με την πρώτη, μπορεί να κάτσει με την πρώτη και να μη σε ταλαιπωρήσει καθόλου.\nΔεν υπάρχει κανόνας σε αυτά τα πράγματα.\nΥπάρχουν κοπέλες που ξεκινάνε οι ναυτίες πριν καλά καλά την καθυστέρηση.\nΆλλες όπως εγώ δεν έχουν καθόλου...άλλες μπορεί να έχουν ένα δίμηνο, ένα μήνα, σε όλη την εγκυμοσύνη κ.ο.κ.\nΑλήθεια γιατί σε προβληματίζει τόσο το πότε θα ξεκινήσουν?\n11 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 5:04 am\nΣε εμένα οι αναγουλες Ναυτιες κλπ δεν ήρθαν ποτε. Χαλάρωσε γενικά!!!\n12 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 10:15 pm\nΌπως σου λέει και η tsiritri, μην προσπαθείς να προγραμματίσεις αυτά τα πράγματα.\nΕμένα οι ναυτίες ξεκίνησαν μετά από ίωση με πυρετό που πέρασα.\nΔεν ξέρω λοιπόν αν "βοήθησε" η ίωση την αρχή της ναυτίας.\nΠάντως σε εμένα κράτησαν 3 βδομάδες.\nΔιάβαζα σε ένα βιβλίο πως γενικά οι γυναίκες που ζαλίζονται σε πλοίο-αυτοκίνητο κλπ, είναι πιο πιθανό να έχουν ναυτίες στην εγκυμοσύνη.\n13 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 10:30 pm\nΙοαζόν στη δική μου περίπτωση δεν ισχύει αυτό.\nΑν είναι να πάω κάπου με το αυτοκίνητο και έχει στροφές απλά δεν πάω!!!! Η ΖΑΛΑΔΑ!!! Και στο πλοίο αν κουνάει...\nΑλλά με το μωράκι δεν!!!\nΊσως ήμουν όντως πολύ τυχερή σε αυτό το θέμα.\n14 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Τετ Μάης 08, 2013 10:33 pm\ntsiritri έγραψε: Ιοαζόν στη δική μου περίπτωση δεν ισχύει αυτό.\nΕγώ ζαλιέμαι στα ταξίδια, ζαλιέμαι και στην εγκυμοσύνη\n15 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Πεμ Μάης 09, 2013 2:29 am\nΚΟΡΙΤΣΙΑ Η ΚΑΘΕ ΓΥΝΑΙΚΑ ΔΕΝ ΕΧΕΙ ΤΑ ΙΔΙΑ ΣΥΜΠΤΩΜΑΤΑ ΣΤΗΝ ΕΓΚΥΜΟΣΥΝΗ ΤΗΣ!!!ΔΙΑΦΟΡΕΤΙΚΟΙ ΟΡΓΑΝΙΣΜΟΙ....ΥΠΑΡΧΟΥΝ Κ ΓΥΝΑΙΚΕΣ ΠΟΥ ΔΕΝ ΠΕΡΑΣΑ ΚΑΝ ΝΑΥΤΙΑ!!!\n16 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Πεμ Μάης 09, 2013 2:34 am\n17 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Σαβ Μάης 11, 2013 3:03 am\nαπλα σε ενα μηνα παντρευομαι και ηθελα να ξεκινησω για παιδακι απο τωρα απλα φοβαμαι μην τυχον και εχω ναυτιες και αναγουλες στην Εκκλησια...αλλα εχω τοσο αγχος με τον γαμο που θα το προσπαθησουμε τελικα μετα το γαμο για να το χαρω κιολας...αυτο ηταν το αγχος μου οσον αφορα τις αναγουλες και ναυτιες κλπ κλπ\n18 Απ: Η ΝΑΥΤΙΑ ΑΠΟ ΠΟΙΑ ΕΒΔΟΜΑΔΑ ΕΓΚΥΜΟΣΥΝΗΣ ΞΕΚΙΝΑΕΙ; Την / Το Σαβ Μάης 11, 2013 3:49 am\nΕγώ ούτε στην πρώτη νου εγκυμοσύνη, ούτε τώρα που μπήκα στον 4ο έχω!


Με σέντερ φορ αξίας «1,20» ευρώ - Ηλεία Live! Όλες οι ειδήσεις και τα νέα της Ηλείας και της Ελλάδας\nΌ,τι χρειάζεται να ξέρεις για το live betshop casino!\nΟ αγώνας που καταπιάνομαι είναι αυτός ανάμεσα στην Ρεάλ Αβιλές και τη Ράθινγκ Σανταντέρ στο «Ρομάν Σουάρεθ Πουέρτα» στη πόλη Αβιλές της Αστούρια. Η γηπεδούχος αγωνίζεται στη Σεγούντα RFEF και η φιλοξενούμενη στη Πριμέρα RFEF, άρα τις χωρίζει μία κατηγορία. Θα μου πείτε γιατί μπλέκω με τέτοιο πράμα. Ε, δεν έχω ξεκάθαρη απάντηση, απλά μου γυάλισε στο μάτι. Στη συνέχεια άρχισα να σκαλίζω διεξοδικά το ματς και είδα καταρχήν πως η Αβιλές παραμένει ακόμα αήττητη σε 13 αγώνες (6-7-0), αποτελώντας τη μία από τις 12 συνολικά των 4 πρώτων κατηγοριών στην Ισπανία που δεν έχουν ηττηθεί. Κατά δεύτερον είδα τη προϊστορία που είναι κάκιστη για τη Ράθινγκ. Εκεί μέσα πριν αρκετά χρόνια έχει χάσει με 7-1! Κατά τρίτον είδα πως η Ράθινγκ θα επιχειρήσει ροτέισον. Όχι σπουδαίο, αλλά αισθάνεται πως είναι ανώτερη ομάδα, οπότε θα είναι στον πάγκο 3-4 που τραβάνε το... κουπί στη κατηγορία. Δεν είναι λίγες οι φορές που το όποιο ροτέισον σε καταδικάζει.\nΚατά τέταρτον σκαλίζοντας το ρόστερ της Αβιλές, είδα να διαθέτει μερικούς πολύ έμπειρους παίκτες, όπως ο βετεράνος αρχισκόρερ Νατάλιο (Αλμερία, Τενερίφε, Νουμάνθια) ή ο 29χρονος διεθνής Σέντρικ Μαμπουατί, τον οποίον ίσως θυμούνται οι παλιότεροι. Το 2013 αγωνιζόταν στη Νουμάνθια έχοντας όρο στο συμβόλαιο, πως αν τον ζητήσει ομάδα της Πριμέρα και δώσει 1,20 ευρώ, θα μείνει ελεύθερος. Πράγματι ενδιαφέρθηκε η Μπέτις, τον πήρε και έμεινε στην ιστορία ως η φτηνότερη μεταγραφή παίκτη στην Ισπανία σε ομάδα της Πριμέρα. Βέβαια αργότερα από ντροπή η Μπέτις έδωσε στη Νουμάνθια 25 χιλ. ευρώ για ένα παίκτη που η αξία του έφτασε λίγο μετά τα 5 εκ. ευρώ. Στη συνέχεια, όμως, είχε σοβαρούς τραυματισμούς και μία μακρά ιστορία που τον έφερε τώρα στην Αβιλές, σε μία προσπάθεια να ορθοποδήσει.\nΛέω λοιπόν να πάω με την ομάδα του κόουτς Τσίκι Ντε Παθ (μορφή στην Αστούρια) και του Κογκολέζου αρχισκόρερ παίκτη του (με Νουμάνθια και Μπέτις είχε βάλει κάπου 100 γκολ) αξίας «1,20» μήπως και κάνω την έκπληξη. Κατανοώ ότι παίζω με ομάδα ανώτερης κατηγορίας, με μακρά ιστορία, αλλά σήμερα έχω «σεντερφοράρα» από τις λίγες.


Χριστούγεννα - Προσφορές της τελευταίας στιγμής - Ekdromi Blog\nBy Ekdromi.gr • On 23 Δεκεμβρίου 2019 23 Δεκεμβρίου 2019 • In Ταξιδιωτικές Προτάσεις Ταξιδιωτικές Προτάσεις Ξενοδοχεία, Προσφορές, Χριστούγεννα 0\nΒρισκόμαστε μια ανάσα πριν τα Χριστούγεννα, την γιορτή της χαράς και της αγάπης. Οι περισσότεροι από εμάς έχουν προγραμματίσει ήδη πως θα περάσουν τις ξεχωριστές αυτές ημέρες, κανονίζοντας ταξίδια σε όμορφους προορισμούς. Πάντοτε όμως υπάρχουν και αυτοί που για διαφόρους λόγους δεν έχουν κανονίσει κάποια απόδραση. Τελευταία στιγμή όμως, αποφάσισαν ότι ένα ταξίδι θα είναι για αυτούς και τους αγαπημένους τους το καλύτερο δώρο για αυτά τα Χριστούγεννα! To Ekdromi.gr φροντίζει για εσάς, παρέχοντάς σας προσφορές της τελευταίας στιγμής, σε πολλούς διαφορετικούς και μαγικούς προορισμούς.\nΠροσφορές της τελευταίας στιγμής από το Ekdromi.gr\nΔιαλέξτε τώρα τον προορισμό που θα αποδράσετε ανάμεσα στις 145 επιλογές που σας παρέχει το Ekrdomi.gr!\nΑν σας ενδιαφέρει ένα ταξίδι στην κεντρική Ελλάδα, μπορείτε να ταξιδέψτε στο γραφικό Πήλιο και να συνδυάσετε όμορφες περιηγήσεις στα γύρω χωριά με στιγμές περιπέτειας στο κοντινό χιονοδρομικό κέντρο. Ακόμη, μπορείτε να επισκεφθείτε το ξεχωριστό Καρπενήσι που προσφέρει επιλογές διασκέδασης αλλά και χαλάρωσης για κάθε ηλικία και γούστο.\nΤαξιδεύοντας βορειότερα, έχετε την επιλογή να επισκεφθείτε την Λεπτοκαρυά που βρίσκεται στους πρόποδες του Ολύμπου. Πολύ κοντά βρίσκεται και ο Πλαταμώνας στον οποίο μπορείτε να απολαύσετε την χλιδή και τις ανέσεις των υπέρ-πολυτελών ξενοδοχείων του.\nΒέβαια οι επιλογές συνεχίζονται και στην Νότια Ελλάδα, με κορυφαίους προορισμούς για χειμερινές διακοπές.\nΤαξιδέψτε στα δημοφιλή Καλάβρυτα και αφεθείτε στις αμέτρητες επιλογές που σας παρέχουν. Μαγευτείτε από την θέα μιας βόλτας με τον οδοντωτό και ανεβάστε την αδρεναλίνη σας στο χιονοδρομικό κέντρο Καλαβρύτων.\nΕναλλακτικά, μπορείτε να εμπιστευθείτε το διαχρονικό προορισμό του Ναυπλίου όπου και αυτά τα Χριστούγεννα φοράει τα γιορτινά του για να σας υποδεχτεί. Ένας προορισμός κατάλληλος για ζευγάρια αλλά και για οικογένειες.\nΓια τους τολμηρούς, που θέλουν να ξεφύγουν από τα σύνορα της χώρας, υπάρχει πάντοτε η επιλογή ενός ταξιδιού στο Bansko της Βουλγαρίας. Εκεί μπορείτε να απολαύσετε ατελείωτες ώρες ορεινών σπορ στο τεράστιο χιονοδρομικό κέντρο αλλά και όμορφες βραδιές φαγητού και ποτού στα μαγαζάκια της περιοχής.\nΒρείτε όλες τις προσφορές τελευταίας στιγμής σε ξενοδοχεία εδώ!\nΗ Πρωτοχρονιά των ονείρων σας


BLOG - ΕΝ ΑΡΧΙΚΟΣ ΠΟΛΙΤΗΣ : Πώς γεμίζουν οι ελληνικές φυλακές; Του Ιού\nΟλες οι προσπάθειες αποσυμφόρησης των φυλακών στην Ελλάδα τα τελευταία χρόνια, και πάντα μετά από απελπισμένες κινήσεις ή και εξεγέρσεις κρατουμένων, ήταν περίπου εκ των προτέρων καταδικασμένες να αποτύχουν, πράγμα που έγινε. Στην Ελλάδα η τιμωρητική παράδοση ήταν, είναι και μάλλον θα συνεχίσει να είναι «όλοι μέσα». Οταν όλες οι ευρωπαϊκές χώρες μείωναν και μειώνουν τις ποινές, καταργώντας ακόμα και την\nποινή των ισοβίων ως ποινή που δεν συνάδει ούτε με τον σωφρονισμό ούτε με τα ανθρώπινα δικαιώματα, η Δικαιοσύνη -και η σωφρονιστική πολιτική- στην Ελλάδα όλο και περισσότερο διολίσθαινε στην αυστηροποίηση, στον εγκλεισμό και στην κατασκευή νέων φυλακών που γέμιζαν σε χρόνο-μηδέν.\nΗ επικερδής επιχειρηματική δραστηριότητα της κατασκευής φυλακών στις ΗΠΑ είναι σήμερα προ των πυλών, μαζί με την ποινικοποίηση της φτώχειας. Χρειάστηκε να φτάσουμε στο 2008-09 για να αρχίσουν οι ανεξάρτητες αρχές και άλλοι θεσμικοί παράγοντες να επισκέπτονται τα ιδρύματα και να συντάσσουν εκθέσεις και προτάσεις, η τύχη των περισσότερων από τις οποίες ακόμα αγνοείται. Μόνο το νομοσχέδιο για τα ναρκωτικά, που στοχεύει στη δυνατότητα θεραπείας αντί για τον εγκλεισμό, άλλαξε «χέρια» τεσσάρων υπουργών Δικαιοσύνης μέχρι να ψηφιστεί, ενώ ακόμα οι δικαστές και κυρίως οι εισαγγελείς των φυλακών δεν γνωρίζουν πολλές φορές τις προβλέψεις του.\nΟ σωφρονιστικός κώδικας παραμένει άλλο ένα γεφύρι της Αρτας με μπαλώματα και αναχρονιστικά άρθρα. Οι καταδικαστικές για την Ελλάδα αποφάσεις του Ευρωπαϊκού Δικαστηρίου των Ανθρωπίνων Δικαιωμάτων συσσωρεύονται στα συρτάρια του υπουργείου και χωρίς –ακόμα– να μπορούν να είναι προσβάσιμες μέσω του ειδικού ιστότοπου στους πολίτες.\nΑκόμα και τα αμφιλεγόμενα βραχιολάκια και πολύ περισσότερο οι εναλλακτικές ποινές είναι προτάσεις επί χάρτου με βάθος διετίας. Στο μεταξύ, οι φυλακές γεμίζουν συνεχώς, οι εκάστοτε εξαγγελίες αποσυμφόρησης γίνονται συνήθως με αφορμή περιστατικά και αφορούν κυρίως νέες κατασκευές φυλακών και όχι μια άλλη λογική αντιμετώπισης του εγκλήματος.\nΣτην Ελλάδα εξακολουθούν ακόμα να φυλακίζονται οι πρόσφυγες πολέμου, οι αλλοδαποί χωρίς χαρτιά, οι οροθετικές γυναίκες και άνδρες επειδή είναι εξαρτημένοι ή επειδή διαθέτουν το κορμί τους για να εξασφαλίσουν τη δόση τους, ανήλικα και ασυνόδευτα παιδιά μέχρι να βρεθεί χώρος γι’ αυτά, βαριά περιστατικά ψυχικών διαταραχών και όποιο άλλο ανθρώπινο ράκος δεν μπορεί να υπαχθεί στις ανύπαρκτες κοινωνικές δομές.\n• Δεκέμβρη του 2008 επί υπουργίας Χατζηγάκη 6.000 κρατούμενοι έκαναν απεργία πείνας για να φτάσουν να κατατεθούν στη Βουλή κάποια μέτρα αποσυμφόρησης που θα οδηγούσαν τάχα σε αποφυλάκιση χιλιάδων κρατουμένων (διαγραφή πειθαρχικών ποινών, διαφοροποίηση στους όρους αποφυλάκισης εξαρτημένων και βαριά ασθενών και σχέδια για χορήγηση μεθαδόνης κ.λπ.). Οι οργανώσεις για τα ανθρώπινα δικαιώματα αλλά και οι επίσημοι φορείς για τα ναρκωτικά έκριναν αποσπασματικά τα μέτρα και καταδικασμένα να αποτύχουν. Ενδεικτικά λίγους μόνο μήνες μετά, τον Απρίλη του 2009, στη φυλακή των Διαβατών Θεσσαλονίκης διώκονται ποινικά ο διευθυντής και ο υποδιευθυντής επειδή αρνήθηκαν να δεχτούν κρατουμένους. Η φυλακή των Διαβατών έχει κατασκευαστεί για 370 κρατουμένους ενώ, όταν οι υπεύθυνοι αρνήθηκαν να δεχτούν κι άλλους, στοιβάζονταν εκεί 611 κρατούμενοι, ενήλικοι και ανήλικοι, ημεδαποί και αλλοδαποί, γυναίκες και άνδρες. Σχεδόν οι μισοί (272 κρατούμενοι, το 44,5%) ήταν απλώς «προφυλακισμένοι» περιμένοντας τη δίκη τους. «Οι εισροές κρατουμένων εξακολουθούν όλη αυτή την περίοδο να είναι πολύ περισσότερες από τις εκροές με τα νέα μέτρα» σημείωναν οι υπεύθυνοι, καταλογίζοντας, εκτός από τις ανεπαρκείς υποδομές, ευθύνες και στους δικαστές μιλώντας για «εύκολες» προφυλακίσεις.\n• Ιανουάριο του 2009 αναλαμβάνει υπουργός Δικαιοσύνης ο Νίκος Δένδιας, ενώ αμέσως μετά την απόδραση Παλαιοκώστα-Ριτζάι ανακοινώνει μέτρα για την αποσυμφόρηση των φυλακών και αυστηρότερες κυρώσεις στους σωφρονιστικούς υπαλλήλους σε περιπτώσεις αποδράσεων. Με σφοδρή κριτική στον προκάτοχό του, διαπίστωσε αυτό που είχε καταγράψει και η πρωτοβουλία για τα δικαιώματα των κρατουμένων, ότι δηλαδή ενώ ο κ. Χατζηγάκης είχε ισχυριστεί πως με τα ευεργετικά μέτρα που προώθησε θα αφεθούν ελεύθεροι περίπου 5.500 κρατούμενοι, είχαν αποφυλακιστεί μόνο 800. Ξανά εξαγγέλλονται νέες ρυθμίσεις. Οσοι κρατούμενοι έχουν καταδικαστεί για πλημμελήματα και η ποινή τους μετατράπηκε σε χρηματική αλλά δεν έχουν να πληρώσουν, θα αποφυλακίζονται με την προϋπόθεση ότι δεν θα τελέσουν άλλο αδίκημα τα επόμενα δύο χρόνια. Ειδική πρόβλεψη θα ορίζει ότι θα αποφυλακίζονται και όσοι έχουν καταδικαστεί σε κάθειρξη πέντε χρόνων. Με άλλη ρύθμιση θα περιοριστεί στο απολύτως αναγκαίο η εφαρμογή του μέτρου της προσωρινής κράτησης. «Στην Ελλάδα, κατά μέσο όρο, έχουμε διπλάσιο ή τριπλάσιο αριθμό προσωρινά κρατουμένων σε σχέση με τις άλλες χώρες της Ευρώπης. Ο θεσμός της προσωρινής κράτησης, όπως σήμερα υλοποιείται, πρέπει κατά την κρίση της κυβέρνησης να περιοριστεί δραστικά, σύμφωνα με το Σύνταγμα και τις γενικές αρχές του Δικαίου» σημείωνε (τότε) ο κ. Δένδιας.\n• Νοέμβρη του 2009 ο υπουργός Χάρης Καστανίδης, λίγους μήνες μετά από εξεγέρσεις σε πολλές φυλακές, εξαγγέλλει εκ νέου μέτρα. Φραγμό στις αθρόες προφυλακίσεις που έχουν οδηγήσει σε ασφυξία τις φυλακές όλης της χώρας, καθώς και μέτρα για την υπό όρους απόλυση όσων έχουν καταδικαστεί για ναρκωτικά. Ειδικότερα, οι ανακριτές πλέον θα μπορούν να επιβάλλουν το μέτρο της προφυλάκισης μόνο για τα κακουργήματα που επισείουν ισόβια ή πρόσκαιρη κάθειρξη με ανώτατο όριο τα είκοσι έτη, ή όταν ο κατηγορούμενος έχει προηγούμενες αμετάκλητες καταδίκες για κακούργημα. Σε εξαιρετικά ειδικές περιπτώσεις (σ.σ.: αναφέρθηκαν χαρακτηριστικά τα παραδείγματα πολύνεκρων τροχαίων και το ναυάγιο του «Σαμίνα») προφυλάκιση μπορεί να διαταχθεί και για το πλημμέλημα της ανθρωποκτονίας από αμέλεια κατά συρροήν. Σε αυτή την περίπτωση το ανώτατο όριο της προσωρινής κράτησης θα είναι οι έξι μήνες, που μπορεί να παραταθεί για άλλους τρεις μήνες. Σε ό,τι αφορά τους καταδικασθέντες για παράβαση του νόμου περί ναρκωτικών ο Χ. Καστανίδης ανακοίνωνε ότι οι χρήστες θα μπορούν να κάνουν χρήση των ευνοϊκών διατάξεων της υφ’ όρον απόλυσης, όπως και οι υπόλοιποι κρατούμενοι. Εξαιρούνται μόνο όσοι έχουν καταδικαστεί σε ισόβια για τρομοκρατία ή για εμπόριο ναρκωτικών ή εγκληματικές συμμορίες, οι οποίοι δεν μπορούν να αποφυλακιστούν πριν εκτίσουν τα 25 έτη. Τελικά αποφυλακίστηκαν μόνο 750 μικροπαραβάτες.\n• Δεκέμβριο του 2011, με πρωτοβουλία του υπουργού Μιλτιάδη Παπαϊωάννου, νέα τροπολογία κατατίθεται με στόχο να αντιμετωπιστεί το πρόβλημα του υπερπληθυσμού στις φυλακές, ώστε να δημιουργηθούν καλύτερες συνθήκες διαβίωσης για τους κρατουμένους -τονίζεται ότι «η κατάσταση είχε φτάσει στο απροχώρητο», γεγονός που επέβαλλε άμεσα τη λήψη μέτρων αποσυμφόρησης. Μάλιστα, όπως χαρακτηριστικά ανέφεραν ανώτερα στελέχη των φυλακών, «η κοινωνία δεν κινδυνεύει από την απόλυση κρατουμένων ελάχιστους μήνες πριν από την κανονική αποφυλάκισή τους. Αντίθετα ελλοχεύει σοβαρός κίνδυνος έντονης αντίδρασης των κρατουμένων που στοιβάζονται στα κελιά. Οι εξαιρετικά δύσκολες συνθήκες διαβίωσης στις φυλακές, ανά πάσα στιγμή, μπορεί να επιφέρουν δυσμενείς συνέπειες, που θα οδηγήσουν με μαθηματική ακρίβεια σε δύσκολη θέση τις αρχές ασφαλείας». Η μόνη εξαίρεση από τις ευεργετικές διατάξεις αφορά τους καταδικασθέντες για παράβαση: α) του ν. 1608/1950, περί καταχραστών του Δημοσίου, β) του ν. 1882/1990, για τα χρέη προς το Δημόσιο, γ) του ν. 2523/1997, για οποιοδήποτε αδίκημα περί τη φορολογία και τη φοροδιαφυγή και δ) των άρθρων 187 και 187 Α του Ποινικού Κώδικα, για εγκληματική και τρομοκρατική οργάνωση. Υπολογίζεται ότι το μέτρο αφορά 1.000 κρατουμένους.\n• Σεπτέμβρη του 2012 ακολούθησε ο κ. Ρουπακιώτης εξήγγειλε ρυθμίσεις που θα προωθούσε στο νομοσχέδιο, με τις οποίες θα βελτιώνονταν οι συνθήκες διαβίωσης στις φυλακές, οι προϋποθέσεις για την υπό όρους απόλυση κρατουμένων, με στόχο την αποσυμφόρηση των φυλακών για ορισμένα αδικήματα. «Πιστεύω ότι με την ψήφιση των νέων μέτρων θα αλλάξει το περιβάλλον της φυλακής σε μια εποχή που τα οικονομικά πράγματα στην Ελλάδα είναι απελπιστικά δύσκολα». Οσον αφορά την αποσυμφόρηση των φυλακών, υπογράμμισε ότι πέραν των δυνατοτήτων που δίνουν τα νέα μέτρα, θα μεταφερθεί ένας μεγάλος αριθμός κρατουμένων στις αγροτικές φυλακές, ενώ θα αναπτυχθεί στον μέγιστο βαθμό για σειρά συγκεκριμένων αδικημάτων η κοινωφελής εργασία. Σημείο – κλειδί των νέων μέτρων θα αποτελέσει ο νέος κώδικας σχετικά με τα αδικήματα που αφορούν τα ναρκωτικά, ο οποίος, κατά τον κ. Ρουπακιώτη, θα αλλάξει εντελώς το τοπίο: «Η αγωνία μας είναι οι σημερινές συνθήκες στις φυλακές, με την προοπτική του πώς να αποσυμφορηθούν αλλά και πώς να ενισχυθεί η εναλλακτική έκτιση της ποινής. Είναι μια άλλη αντίληψη». Οπως χαρακτηριστικά ανέφερε ο τ. υπουργός Δικαιοσύνης σε συνέντευξη Τύπου, ο αριθμός των κρατουμένων ανέρχεται στους 12.479, όταν η συνολική χωρητικότητα των φυλακών είναι για 9.300. Ανάμεσα στα μέτρα που επεξεργάζεται το υπουργείο είναι και το ηλεκτρονικό βραχιόλι γεω-εντοπισμού, το οποίο θα φορούν εφόσον το θελήσουν οι κρατούμενοι που ζητούν είτε να πάρουν άδεια ή αποφυλάκιση με όρους, ή κατάδικοι με ποινές έως δέκα χρόνια.\n• Σεπτέμβρη του 2013 ο σημερινός υπουργός Χαρ. Αθανασίου καταθέτει τροπολογία για την αποσυμφόρηση των δικαστηρίων προχωρώντας στην αποποινικοποίηση αδικημάτων ήσσονος ποινικής σημασίας και κοινωνικής απαξίας. Με την ίδια τροπολογία επιχειρείται η σταδιακή αποσυμφόρηση και των φυλακών. Μέχρι τις 30 Ιουνίου 2014 προβλέπεται η αποφυλάκιση όσων έχουν καταδικαστεί σε φυλάκιση έως 3 χρόνια και έχουν εκτίσει το 1/10 της ποινής τους, όσων έχουν καταδικαστεί σε φυλάκιση έως 5 χρόνια και έχουν εκτίσει το 1/5 της ποινής τους, καθώς και όσων έχουν καταδικαστεί για παραβάσεις του νόμου περί ναρκωτικών με το παλαιότερο αυστηρό νομοθετικό πλαίσιο και εκτίουν ποινή κάθειρξης, εφόσον όμως έχουν συμπληρώσει το 1/3 της τιμωρίας τους στη φυλακή. Με την ίδια τροπολογία παραγράφονται όλες οι δικαστικές αποφάσεις που έχουν εκδοθεί μέχρι τη δημοσίευση του νόμου και επιβάλλουν ποινές μέχρι 6 μηνών, τις οποίες δεν έχουν εκτίσει οι κατηγορούμενοι. Και σε αυτή τη διάταξη όμως εισάγονται εξαιρέσεις.\nΣήμερα οι φυλακές είναι ασφυκτικότερες παρά ποτέ, οι ισοβίτες είναι 1.000, χώρια όσοι έχουν τις ανώτερες προβλεπόμενες ποινές (25 χρόνια κατά συγχώνευση), ενώ πάνω από το 1/3 των κρατουμένων είναι υπόδικοι, δηλαδή προφυλακισμένοι. Την ίδια στιγμή μετά και τις τελευταίες εξελίξεις με την απόδραση Ξηρού, η μόνη εξαγγελία που βρίσκει να κάνει σήμερα ο υπουργός κ. Αθανασίου είναι η εντός 100 ημερών ίδρυση και λειτουργία φυλακής υψίστης ασφαλείας, όπου θα μεταφερθούν καταδικασθέντες για σκληρά εγκλήματα και τρομοκρατία, και η τροποποίηση του νομικού καθεστώτος ώστε καταδικασθέντες για «τρομοκρατικά» συλλήβδην να μην απολαύουν του μέτρου της άδειας! Δηλαδή η απόλυτη μη «εξατομίκευση» της ποινής εκτός και εντός των φυλακών που θα φέρει σίγουρα νέες καταδίκες από το ΕΔΑΔ.\nΗ προσωρινή κράτηση ξαναγίνεται «προφυλάκιση»\nΟ τέως υπουργός Δικαιοσύνης Νίκος Δένδιας δήλωσε πρόσφατα: «Είναι πολλοί οι κατηγορούμενοι ή και οι καταδικασμένοι για υποθέσεις τρομοκρατίας που για διάφορους λόγους βρίσκονται εκτός φυλακών. Για την ακρίβεια, από τους 54 που συνελήφθησαν τα τελευταία 5 χρόνια για υποθέσεις τρομοκρατίας, πολλοί βρίσκονται εκτός φυλακών!» («Καθημερινή» 4/1/2014)\nΛίγες ημέρες μετά απέδρασε κατά την άδειά του από τις φυλακές ο Χρ. Ξηρός, ενώ αμέσως συλλαμβάνεται ο Κ. Σακκάς για παραβίαση των όρων αποφυλάκισης (μετά από προσωρινή κράτηση 2 χρόνων) ενώ τελικά κρίνεται αθώος. Ασκείται αμέσως έφεση από τον εισαγγελέα κατά της αθώωσης.\nΤι προβλέπει όμως αυτό το μέτρο και πώς γίνεται καταχρηστική η εφαρμογή του; Η προφυλάκιση αντικαταστάθηκε το 1981 με τον όρο της προσωρινής κράτησης και εφαρμόζεται αφενός για να διασφαλιστεί η παρουσία του κατηγορουμένου στο δικαστήριο, όπου αν βρεθεί ένοχος θα καταδικαστεί, και αφετέρου για να αποτρέψει τον κατηγορούμενο από επανάληψη της εγκληματικής του δραστηριότητας.\nΜόνο αυτοί οι δύο λόγοι δικαιολογούν την έκδοση εντάλματος προσωρινής κράτησης και δεν πρόκειται για τιμωρία αλλά για περιοριστικό όρο. Προσωρινή κράτηση μπορεί να διαταχθεί κατά τον νόμο μόνο για κακούργημα ή για το πλημμέλημα της ανθρωποκτονίας από αμέλεια κατά συρροή. Ο νόμος ορίζει ρητά ότι δεν αρκεί μόνο η κατά τον νόμο βαρύτητα της πράξης για την επιβολή προσωρινής κράτησης.\nΑυτό είναι ένα κρίσιμο σημείο παρερμηνειών και υπερβάσεων από τους δικαστές αλλά και από την κοινή γνώμη που συχνά ζητάει μια εκδικητική «προφυλάκιση». Ομως, σύμφωνα με το άρθρο 282 του Ποινικού Κώδικα, προσωρινή κράτηση μπορεί να διαταχθεί μόνο αν ο κατηγορούμενος: δεν έχει γνωστή διαμονή στη χώρα ή έχει κάνει προπαρασκευαστικές ενέργειες για να διευκολύνει τη φυγή του ή κατά το παρελθόν υπήρξε φυγόδικος ή κρίθηκε ένοχος για απόδραση κρατουμένου ή παραβίαση περιορισμών διαμονής ή είναι πολύ πιθανό, κατά αιτιολογημένη κρίση (δηλαδή με σκεπτικό), αν αφεθεί ελεύθερος, να διαπράξει και άλλα εγκλήματα, όπως προκύπτει από ειδικά μνημονευόμενα περιστατικά της προηγούμενης ζωής του ή από τα συγκεκριμένα ιδιαίτερα χαρακτηριστικά της πράξης για την οποία κατηγορείται.\nΠαρ’ όλες τις αυστηρές προϋποθέσεις που ορίζει ο νόμος για την προσωρινή κράτηση, η εφαρμογή του έχει κάποια ειδικά χαρακτηριστικά που μπορούμε να τα χωρίσουμε σε τρεις κατηγορίες.\nΑ. Προσωρινή τιμωρία για παραδειγματισμό: Στην κατηγορία αυτή φυλακίζονται κατά κανόνα συλληφθέντες στον σωρό πολίτες κατά τη διάρκεια επεισοδίων με βάση ανακριτικό υλικό της ΕΛ.ΑΣ. Αναρχικοί, αντιεξουσιαστές, κάτοικοι εξεγερμένων περιοχών, π.χ. Ιερισσός, αλλά και συνδικαλιστές. Πλήθος οι περιπτώσεις, από τον Τσάπμαν και το δήθεν σακίδιο, τον νεαρό με τα πράσινα σταράκια, παιδιά που συλλαμβάνονται μακριά από τον χώρο επεισοδίων ή άλλοι εργαζόμενοι από πορείες ή και κάτοικοι όπως συνέβη στην Ιερισσό με κατηγορίες σύστασης εγκληματικής οργάνωσης. Στην ίδια κατηγορία υπάγονται αλλοδαποί ή εξαρτημένοι με μικροποσότητες, Ρομά, οροθετικές εκδιδόμενες γυναίκες και λοιποί ανώνυμοι. Υπερέχουν εδώ οι αλλοδαποί μικροπαραβάτες που κατά κανόνα στα αυτόφωρα δεν έχουν ούτε συνήγορο ούτε καν διερμηνέα σε πολλές περιπτώσεις.\nΒ. Προφυλακίσεις ή μη για κατευνασμό των ΜΜΕ και της κοινής γνώμης: Επώνυμοι και ανώνυμοι που έγιναν «θέμα», ειδικά επί οικονομικής κρίσης. Οι επώνυμοι (κυρίως για οικονομικά αδικήματα) συχνά αποφυλακίζονται με μεγάλες οικονομικές εγγυήσεις μόλις κοπάσει ο θόρυβος και πάντως πριν από τη δίκη. Μερικά παραδείγματα: Γιώργος και Α. Κουρής, Ρέστης, Κάντας, Πάλλης, Ψωμιάδης, Εφραίμ, Γαβαλάς κ.ά. Στην ίδια κατηγορία βρίσκονται και ύποπτοι για πράξεις μεγάλης ηθικής απαξίας, όπως διαχειριστές ιστοσελίδων με πορνογραφικό περιεχόμενο, μητέρες που ευθύνονται για τον θάνατο ή την κακοποίηση των μωρών τους, ακόμα κι αν οι λόγοι ήταν βαριές ψυχιατρικές περιπτώσεις, ή ανήλικα κορίτσια που αντιμετώπιζαν την κοινωνική κατακραυγή. Οι Ρομά γονείς της μικρής Μαρίας που, παρά τα ουρλιαχτά των ΜΜΕ, δεν είχαν απαγάγει το κοριτσάκι, προφυλακίστηκαν με συνοπτικές διαδικασίες. Πολλοί πατριώτες μας που πυροβόλησαν και σκότωσαν κατά το πρόσφατο παρελθόν αλλοδαπούς παρέμειναν ελεύθεροι διότι η τοπική κοινωνία τούς ήθελε έξω.\nΓ. Προφυλακίσεις με ποσοστώσεις: Στην κατηγορία αυτή συχνά είναι τα μέλη μικρών ή μεγάλων συμμοριών με συνηθέστερο «αντικείμενο» το εμπόριο ναρκωτικών ή ληστείες ή καταχρήσεις δημόσιου χρήματος. Για παράδειγμα, συλλαμβάνονται τρεις, ένας αστυνομικός, ένας σωφρονιστικός υπάλληλος κι ένας πολίτης για εισαγωγή ναρκωτικών στις φυλακές και προφυλακίζεται μόνο ο πολίτης. Γενικά δηλαδή για την ίδια υπόθεση προφυλακίζονται οι αλλοδαποί και αφήνονται ελεύθεροι οι συμπατριώτες μας. Αλλο παράδειγμα: «Τον δρόμο για τις φυλακές πήρε, μετά την απολογία του σε ανακριτή, πρώην διευθυντής της Δημοτικής Επιχείρησης Υδρευσης και Αποχέτευσης (ΔΕΥΑ) Γρεβενών, πρωταγωνιστής σε σκάνδαλο με έκδοση εικονικών τιμολογίων, το ύψος των οποίων προσεγγίζει τα 2,5 εκατ. ευρώ. Για την ίδια υπόθεση κατηγορούνται ο τέως δήμαρχος Γρεβενών κι ο πρώην αντιπρόεδρος της Δημοτικής Επιχείρησης, οι οποίοι, αφού απολογήθηκαν, αφέθηκαν ελεύθεροι με εγγύηση και περιοριστικούς όρους». Προφυλακίστηκε έγκυος στον 8ο μήνα και γέννησε μέσα στη φυλακή για υπόθεση με ναρκωτικά στην οποία εμπλέκεται ο σύντροφός της ενώ η ίδια είχε λευκό ποινικό μητρώο και μόνιμη κατοικία, με μόνη τη μαρτυρία ενός αστυνομικού. Στις συλλήψεις 35 μελών μεγάλης συμμορίας (Βόλος, Θεσσαλονίκη, Αγρίνιο) με την κατηγορία της εμπορίας ναρκωτικών όπου εμπλέκονται ανώτεροι αστυνομικοί και πολίτες οι προφυλακίσεις κι εδώ έγιναν με ποσόστωση.\n«Εχω απόλυτη εμπιστοσύνη στην ελληνική Δικαιοσύνη» είναι η φράση-κλισέ που λέει ο κάθε επώνυμος κατηγορούμενος την ώρα που μπαίνει ή βγαίνει από αστυνομικά τμήματα και ανακριτικά γραφεία. Μια φράση που δεν λένε συχνά οι ανώνυμοι κατηγορούμενοι. Ενα κράτος δικαίου οφείλει βέβαια να παραβλέπει αυτά τα κλισέ και ο κατηγορούμενος να έχει την ποινική μεταχείριση που προβλέπει ο νόμος για το κάθε αδίκημα. Τα πράγματα όμως δεν εξελίσσονται τις περισσότερες φορές έτσι που να δικαιώνουν τον ισχυρισμό περί κράτους δικαίου, πολλώ δε μάλλον όταν η τηλεοπτική κοινή γνώμη αποδεικνύεται κάτι σαν τον δωδέκατο παίκτη στο ποδόσφαιρο, δηλαδή την εξέδρα!\nΣτα κάγκελα της προπαγάνδας\nΗ όψιμη απασχόληση της μαύρης προπαγάνδας με «τον μεσαίωνα των φυλακών» δεν αποτελεί έκπληξη, μια και επιστρατεύεται άλλη μια άθλια ελληνική πραγματικότητα προκειμένου να στηριχτεί η αντιευρωπαϊκή προπαγάνδα, με πρόσχημα την τρόικα και το Μνημόνιο, σε ένα εθνικιστικό παραλήρημα. Ο απόλυτος εκφραστής του ρεύματος αυτού, Γιώργος Τράγκας, ανακάλυψε πρόσφατα ότι στην Ελλάδα έχουμε τον μεγαλύτερο αριθμό ισοβιτών από όλη την Ευρώπη υποδεικνύοντας σαν φταίχτη την τρόικα και φυσικά τη Γερμανίδα καγκελάριο.\n«Καλημέρα σε όλους τους κρατούμενους που τους σκοτώνουν και τους δολοφονούν καθημερινά με απίστευτο κυνισμό», έλεγε τις προάλλες. «Τους έχουν αποθηκεύσει σε μικρά κελιά. Κακουργήματα της πολιτείας. Συγκεντρώνω συγκλονιστικές αφηγήσεις. Τους αρρώστους τούς αφήνουν να πεθάνουν στο κελί. Αυτό πρώτη φορά το ακούω εδώ και 50 χρόνια. Τόπος μαζικών εκτελέσεων, ένα υπουργείο Δικαιοσύνης του Μεσαίωνα, κατεχόμενο και υπό επιτήρηση, όπως μου λέει ένα πλήθος δικαστών».\nΜόνο που η σημερινή, πράγματι απελπιστική, κατάσταση δεν είναι προϊόν πρόσφατων εξελίξεων. Οπως αποδεικνύουν οι κατά καιρούς εξεγέρσεις των εγκλείστων, οι άθλιες συνθήκες στις φυλακές είναι παλιά ιστορία. Παλιότερα τα κολαστήρια της Κέρκυρας ή του Γεντί Κουλέ και αργότερα σχεδόν όλα τα ελληνικά σωφρονιστικά ιδρύματα έγιναν ακόμα και βιβλία, πέρα από υποθέσεις για το Ευρωπαϊκό Δικαστήριο.\nΗ αθλιότητα των ελληνικών φυλακών έχει λοιπόν βάθος δεκαετιών. Και οι πρώτοι που δεν μπορούν να διαμαρτύρονται γι’ αυτό είναι οι τηλεπαρουσιαστές που επί χρόνια παρουσίαζαν με τα μελανότερα χρώματα τον «κοινωνικό κίνδυνο» που προκαλείται από τους μετανάστες, ενώ διόγκωναν τα κρούσματα εγκληματικότητας, προσδίδοντάς τους πάντοτε και φυλετικά χαρακτηριστικά, ανάλογα με τις απαιτήσεις της εποχής. Ο «αλβανικός» κίνδυνος έχει πλέον μεταβληθεί σε «πακιστανικό» ή «αφρικανικό», αλλά το αίτημα είναι το ίδιο: αυστηρή αστυνόμευση, καταστολή και επιχειρήσεις-σκούπα παντού. Το αποτέλεσμα είναι να στέλνονται στη φυλακή ακόμα και μικροπαραβάτες.\nΑλλωστε είναι οι ίδιοι τηλεπαρουσιαστές που, όταν σταματούν τις οιμωγές για τα μνημόνια, αρχίζουν να διεκτραγωδούν την κατάσταση στο κέντρο των μεγάλων πόλεων και με τον ένα ή τον άλλο τρόπο σιγοντάρουν την περιβόητη πολιτική της «μηδενικής ανοχής». Αλλά η διόγκωση του αριθμού των εγκλείστων είναι ένα φαινόμενο που έχει άμεση σχέση με την εφαρμογή αυτής της πολιτικής. Ξεκινώντας από τις ΗΠΑ, όπου αυτή η ραγδαία αύξηση των κρατουμένων έχει και σαφές οικονομικό κίνητρο, εφόσον οι φυλακές βρίσκονται πλέον σε καθεστώς ιδιωτικοποίησης, το ρεύμα της σκληρής ποινικοποίησης των απλών παραβατικών συμπεριφορών συνοδεύει παντού στον «αναπτυγμένο κόσμο» τις πολιτικές του νεοφιλελευθερισμού.\nΣτην πραγματικότητα βρισκόμαστε μπροστά στο φαινόμενο να ποινικοποιείται η φτώχεια. Και φυσικά πρώτα πρώτα ποινικοποιείται η φτώχεια των «άλλων», των «διαφορετικών», δηλαδή των μεταναστών, των τοξικοεξαρτημένων, των ανηλίκων.\nΤο σημερινό ενδιαφέρον για τις αποθήκες ανθρώπων στις ελληνικές φυλακές, με επιχειρήματα τύπου «το Μνημόνιο αναγκάζει τους δικαστές να φυλακίζουν», είναι λοιπόν δυστυχώς προσχηματικό. Τα ελληνικά δικαστήρια εδώ και δεκαετίες ακολουθούν την πλέον αυστηρή και κατασταλτική εφαρμογή δικαιοσύνης στο σύνολο των αναπτυγμένων χωρών της Ευρώπης. Οι ειδικοί νόμοι, τα ιδιώνυμα, οι επιβαρυντικές περιστάσεις, ο κουκουλονόμος κ.λπ. οδηγούν στην αυστηροποίηση των ποινών, σύμφωνα με τις εκθέσεις όλων των Ευρωπαϊκών και Ελληνικών Ενώσεων για τα Ανθρώπινα Δικαιώματα. Επιπλέον, υπάρχουν αποφάσεις αμφίβολης συνταγματικής νομιμότητας, εφόσον η αθωότητα και όχι η ενοχή τείνει να γίνει το ζητούμενο προς απόδειξη για τη δικαστική διαδικασία.\nΟι δικαιότεροι νόμοι και οι διατάξεις του Σωφρονιστικού Κώδικα που πρόσφατα ψηφίστηκαν (και ακόμα βρίσκονται στα χαρτιά) είναι αποτέλεσμα της υποχρέωσης να συμβαδίζει η ελληνική νομοθεσία με εκείνη της Ε.Ε. ενώ και σήμερα υπάρχουν μεγάλες εκκρεμότητες. Μόνο τους τελευταίους μήνες του 2013, εν όψει και της προεδρίας, στα γρήγορα συντάχθηκαν αιτιολογικές εκθέσεις και ενσωματώθηκαν οδηγίες της Ε.Ε. για τα βασανιστήρια, τις εξευτελιστικές συμπεριφορές, το απόλυτο δικαίωμα των αλλοδαπών σε διερμηνείς κ.λπ. Αλλά βέβαια ακόμα αναβάλλεται από μέρα σε μέρα, έστω και κουτσουρεμένο, το αντιρατσιστικό νομοσχέδιο.


15 fitness δώρα που όλες οι active μαμάδες θα ξετρελαθούν – RUNSTER\nΑν η μαμά σου ασχολείται με το fitness, πιθανόν θα μπορούσες να τη βοηθήσεις να ανανεώσει τον εξοπλισμό της με προϊόντα όπως super χαριτωμένα και λειτουργικά leggings, cool αξεσουάρ ή κάτι απλό όπως ένα foam roller για τα ΗΙΙΤ workouts της. Είτε ασχολείται με τη γιόγκα, είτε κάνει ποδηλασία ή γυμνάζεται σε εξωτερικούς χώρους, αυτά τα δώρα θα δώσουν το κάτι παραπάνω στη fitness καθημερινότητά της.\n1.ADIDAS W Id Glory B Jk, € 59,99\nΣίγουρα με αυτό το jacket θα είναι η πιο στυλάτη μαμά στο γυμναστήριο.\n2.Ακουστικά Sony MDRAS210 Sport InEar Ροζ, €14,89\nΘα ξετρελαθεί να τα χρησιμοποιεί τόσο στην καθημερινότητα, όσο και κατά τη διάρκεια των workouts της.\n3.VitaJuwel 5 Elements Gem Water Bottle, $98\nΑν η μαμά σου είναι active, σίγουρα θα χρειαστεί ένα επαναχρησιμοποιούμενο μπουκάλι για το νερό της, ώστε να πηγαίνει από μάθημα σε μάθημα. Το συγκεκριμένο είναι σχεδιασμένο με μια συλλογή μοναδικών πολύτιμων λίθων στο κέντρο, κάνοντας το να ξεχωρίζει από τα συνηθισμένα.\n4.Torrid Active Galaxy-Print Underwire Sports Bra, $35\nΠώς αλλιώς να δείξεις στη μαμά σου ότι είναι όλος σου ο κόσμος, εκτός από ένα αθλητικό σουτιέν με galaxy – print;\n5.Toυβλάκι από φελλό ‘Supra Grip’, €15,00\nΕίναι το τέλειο δώρο για όσες μαμάδες κάνουν γιόγκα.\n6.Graphic 3/4 Women’s Tights, €31,00\nΜε αυτό το πολύχρωμο και σούπερ άνετο ψηλόμεσο leggings η μαμά σου μπορεί να κάνει όλες τις κινήσεις από καθίσματα μέχρι προβολές.\n7.Nike Motion Adapt, €55\nΑυτό το αθλητικό σουτιέν είναι ο τέλειος σύντροφος σε όλες τις πόζες της γιόγκα.\n8.Reebok ACTIVCHILL TANK, €16,48\nΘα παραμείνει δροσερή ακόμα και κατά τη διάρκεια πολύ έντονων προγραμμάτων, μιας και αυτό το μπλουζάκι αναπνέει, σχεδιασμένο με επένδυση από πλέγματα.\n9.Sweatwellth Awesome Chalk, $18\nΑυτό το σπρέι λαβής θα είναι πολύ πρακτικό όταν η μητέρα σου χρειαστεί λίγη επιπλέον βοήθεια για να πάρει μια καλή στάση στα ελεύθερα βάρη της.\n10.Garmin Forerunner 235, €249.00\nΌχι μόνο αυτή η συσκευή καταγράφει πράγματα όπως τα βήματα, τους παλμούς και το μοτίβο του ύπνου, αλλά η μαμά σου μπορεί ακόμα να λάβει κλήσεις και να τσεκάρει το ημερολόγιο της. Επιπλέον, είναι best-selling στο Amazon.\n11.ASICS GEL-EXCITE 4, €51,60\nΑυτά τα στυλάτα sneakers θα δώσουν στο πόδι της όλη την αναγκαία υποστήριξη για να τα πάει τέλεια.\n12.ENERGETICS Massage Roller, € 14,99\nΜιας και η αποκατάσταση είναι το ίδιο σημαντική με τη γυμναστική, αυτό το foam roller – σχεδιασμένο με κυρτώσεις για καλύτερη κυκλοφορία του αίματος – πιθανότατα θα καταλήξει να είναι το αγαπημένο κομμάτι του εξοπλισμού της.\n13.Adidas by Stella McCartney Convertible Bag, $120\nΗ αγορά αυτής της τσάντας είναι σαν να παίρνεις στη μαμά σου δύο δώρα, αφού μετασχηματίζεται άψογα από backpack σε τσάντα σε χρόνο 0.\n14.ASOS DESIGN Curve Lounge Star Loop Back Dorm Shorts, €19.99\nΑυτά το αξιολάτρευτο σορτς προσφέρει μια κυριολεκτική απεικόνιση της αγάπης σου. Θα είναι πολύ άνετο αν το φοράει κατά τη διάρκεια ενός τρεξίματος, ή μέσα στο σπίτι.\nPrevious ArticleΣυμβουλές για σένα που τρέχεις και θέλεις να χάσεις βάρος\nNext Article6 τρόποι να ανανεώσεις το πρωινό σου


Gigi Hadid Archives - kmag\nΗ Gigi φωτογραφίζει τον Zayn για χάρη της Versace\nΜία φωτογράφιση υψηλής αισθητικής από το διάσημο μοντέλο.\nΤο αγαπημένο μας it-girl, Gigi Hadid, φαίνεται πως αποφάσισε να κάνει ένα μικρό διάλειμμα από την πασαρέλα και τις φωτογραφίσεις με πρωταγωνιστή το εαυτό της κι έκανε στροφή προς την απέναντι όχθη, αναλαμβάνοντας το ρόλο του φωτογράφου. Στο «στόχαστρο» του φακού της βρέθηκε όχι άλλος από τον αγαπημένο της Zayn Malik, που για χάρη του οίκου Versace πόζαρε στο πλευρό του Βρετανικού μοντέλου, AdwoaAboah, για την καμπάνια Spring 2017 Versus.\nΜε μόνο σύμμαχο ένα iPhoneκαι μια ψηφιακή κάμερα, η Gigiαπαθανάτισε τα δύο μοντέλα, ξεδιπλώνοντας, όπως χαρακτηριστικά είπε το brand, το «έμφυτο φωτογραφικό της ταλέντο».Η φωτογράφιση έλαβε χώρα στο ξακουστό ξενοδοχείο Chateau Marmont στο Los Angeles και το αποτέλεσμα ήταν πραγματικά εντυπωσιακό. Η ίδια η Donatella, μάλιστα, είπε χαρακτηριστικά: «Η καμπάνια Versus συλλαμβάνει ο,τι είναι ιδιαίτερο στον Zayn, τη Gigi και την Adwoa. Είναι νέοι άνθρωποι που ορίζουν τη διάθεση της γενιάς τους με ειλικρίνεια, ενέργεια κι αγάπη».\nΑυτή τους η συνεργασία με τον οίκο δεν αποτελεί νέο ξεκίνημα για το επιτυχημένο ζευγάρι. Η Gigiέχει περπατήσει στο παρελθόν ουκ ολίγες φορές στα show της Versace ενώ το πρώην μέλος των One Direction θα λανσάρει με το brand μία see-now-buy-now capsule συλλογή «ZaynxVersus».\n«Πιστεύω ότι η Versus ήταν πάντα ένα πολύ cool brand. Πάντα ήθελα να σχεδιάσω ρούχα και δεν υπάρχει brand για το οποίο να θέλω περισσότερο να σχεδιάσω από τη Versus», λέει ο Zayn και συνεχίζει «Το bonus είναι ότι θα συνεργάζομαι με την Donatella που αγαπώ και θαυμάζω. Ξέρω ότι θα δημιουργήσουμε κάτι καταπληκτικό.»\nΤο πρώτο τεύχος της αραβικής Vogue κυκλοφόρησε στις 5 Μαρτίου και πρώτο εξώφυλλο ήταν το top model και μούσα του Tommy Hilfiger, Gigi Hadid, σε ένα editorial που ταιριάζει απόλυτα στο ανατολίτικο life style.\nΤην αρχή της κυκλοφορίας της αραβικής έκδοσης του περιοδικού μόδας Vogue σηματοδοτεί το πρώτο εξώφυλλό της, με πρωταγωνίστρια την Gigi Hadid. Ντυμένη με ένα κεντημένο με χάντρες πέπλο και κοσμήματα Cartier και με τη δυναμική λεζάντα «ανακατευθύνοντας τις αντιλήψεις», το διάσημο μοντέλο αποτίνει φόρο τιμής στις ανατολίτικες ρίζες της.\nΗ Gigi Hadid, με Παλαιστίνιο πατέρα, ήταν εξαρχής η ιδανική επιλογή για αυτό το νέο, φιλόδοξο άνοιγμα του εκδοτικού ομίλου Conde Nast, που αποτελεί την 22η διεθνή έκδοση του περιοδικού και στοχεύει να αναδείξει την παρεξηγημένη και παραγνωρισμένη πλευρά της αραβικής κουλτούρας. Η αραβική Vogue θα αντλεί το περιεχόμενό της κατά 90% από τον αραβικό κόσμο και θα απευθύνεται σε γυναίκες-λάτρεις της μόδας σε όλες τις αραβόφωνες χώρες.\nΕκτός από τις χώρες του Κόλπου, θα κυκλοφορεί και στην Αίγυπτο, στο Λίβανο και στην Ιορδανία, αλλά και σε άλλες διεθνείς αγορές.


blog Archives - Page 8 of 8 - Louloudia.gr - Λουλούδια online\nΜερικά μυστικά για να αποκτήσουμε τις ιδανικές ορχιδέες!\nΗ επιτυχία στην περιποίηση των ορχιδέων, ξεκινά από την ίδια την αρχική επιλογή του φυτού. Είναι δηλαδή επιτακτική η ανάγκη να διαλέξουμε ένα φυτό κατάλληλο για το περιβάλλον μας. Τα είδη των ορχιδέων που αναφέρονται στο παρόν άρθρο προτείνονται για καλλιέργεια στο σπίτι, επειδή έχουν ιδιότητες όπως η προσαρμοστικότητα στις συνθήκες, η ευκολία στην περιποίηση αλλά και τα πολύ όμορφα άνθη. Για να δούμε όμως μερικά πράγματα που πρέπει να αναλογιστούμε όταν θέλουμε να επιλέξουμε ορχιδέες: Continue reading Μερικά μυστικά για να αποκτήσουμε τις ιδανικές ορχιδέες!\nPosted on November 19, 2014 May 18, 2015 Categories blogLeave a comment\nΠως να περιποιηθούμε τα φυτά εσωτερικού χώρου\nΜόλις μια γλάστρα φτάσει στο σπίτι, αμέσως ξεκινάμε να φανταζόμαστε σε πιο σημείο της διακόσμησής μας θα την τοποθετήσουμε. Ενδεχομένως, να έχουμε στο μυαλό μας το τέλειο τραπέζι ή τον ιδανικό πάγκο για την γλάστρα μας. όμως δεν αποκλείεται να πρέπει να αναθεωρήσουμε την απόφασή μας. Ίσως δηλαδή χρειαστεί να ρυθμίσουμε εκ νέου τα σχέδιά μας, λαμβάνοντας υπόψη μας τις ιδιαίτερες ανάγκες του φυτού μας. Το ιδανικό είναι να επιλέξουμε ένα σημείο ευήλιο, μακριά από εγκαταστάσεις εξαερισμού ή κλιματισμού, μακριά από καλοριφέρ και τηλεόραση και όχι σε σημείο όπου η παρουσία μιας κουρτίνας θα του εμποδίζει την πρόσβαση στο φως του ήλιου. Continue reading Πως να περιποιηθούμε τα φυτά εσωτερικού χώρου\nPosted on November 14, 2014 May 18, 2015 Categories blog, UncategorizedLeave a comment